Ѻ́ви же предречє́ннымъ проти̂вная хотя́тъ имѣ́ти, и́миже и здѣ̀ мно́гажды пріе́млютъ зало́гъ та́мошнягѡ блаже́нства, и тща́тся а́ще я́коже и тѣ̀, да свобо́ду у́мъ пріи́метъ по благода́ти, є́юже мо́жетъ имѣ́ти па́мять недре́млющу, и разумѣ̂нія, илѝ вѣ́дѣти а́ки свидѣ́тельствуема ѿ бж҃е́ственныхъ писа́ній, и ѿ су́щихъ во иску́сѣ духо́внагѡ ра́зума, илѝ а́ще и въ ра́зумѣ мно́зѣ не вѣ́дѣти ѿ недоумѣ́нія познава́я, я́кѡ я̀же пре́жде сегѡ̀ разумѣ́нія искушє́нія бя́ху въ науче́ніе самовла́стія, я́кѡ да смиренному́дръ у́бѡ ѿврати́тся, и не вѣ́руетъ своему̀ по́мыслу и разумѣ́нію, па́че же бои́тся и вопроша́етъ со мно́гими слеза́ми, и уклоня́ется во смире́ніе и самоукоре́ніе, и я́кѡ ве́лію тщету̀ вмѣня́етъ ра́зумъ и дарова̂нія